РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13
от заседанието на Комисия ”Международна дейност” на ВСС,
проведено на 10.04.2013 г.

Днес, 10.04.2013 г. (сряда) от 13.00 часа, в зала 312 на Висшия съдебен съвет, ул. „Екзарх Йосиф” № 12, ет. 3, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова - отсъства

ЧЛЕНОВЕ:    	Магдалена Лазарова 
				 	Мария Кузманова
                			Милка Итова 
				Михаил Кожарев 

На заседанието присъства експертния сътрудник към комисията: Аделина Кандова – старши експерт – международна дейност в дирекция „Международна дейност”.

1. ОТНОСНО: Предложение за командироване на Чавдар Димитров Димитров – съдия в Административен съд гр. Бургас, в качеството му на командирован национален експерт в Генерална дирекция «Мобилност и транспорт» на Европейската комисия в град Брюксел, Кралство Белгия, за срок от една година /с възможност за удължаване/, считано от 01.07.2013 г. /отложено от 03.04.2013 г./
- Генерални дирекции и Служби на Европейската комисия.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

1.1. На основание чл. 30, ал. 1, т. 17 от Закона за съдебната власт  КОМАНДИРОВА Чавдар Димитров Димитров - съдия в Административен съд – гр. Бургас, за изпълнение на задълженията му като командирован национален експерт (seconded national expert) в Генерална дирекция „Мобилност и транспорт” (MOVE) на Европейската комисия в град Брюксел, Кралство Белгия, за първоначален срок от една година, считано от 1 юли 2013 г., като същевременно запазва правото си за периода на командироване да получава полагащото му се трудово възнаграждение за заеманата от него съдийска длъжност.
1.2.   Разходите за медицинска застраховка са за сметка на ВСС.
1.3.  Пътните разходи при встъпването му в длъжност и при приключването на служебните му задължения между мястото на произход и мястото на командироване, както и разходите за дневни и месечни надбавки за издръжка, са за сметка на Европейската комисия. 
1.4. ИЗПРАЩА ПРЕПИСКАТА на комисия „Бюджет и финанси”, за сведение и становище относно стойността на застраховката на Чавдар Димитров за периода 01.07.2013 г. – 01.07.2014 г., съгласно приложената справка.

2. ОТНОСНО: Определяне на представители на Висшия съдебен съвет за участие в VIII-та Международна конференция на Регулаторните съдебни органи на Балканския регион, която ще се проведе в периода 6-7 май 2013 г., в гр. Рим, Италия.

	КОМИСИЯ „МЕЖДУНАРОДНА ДЕЙНОСТ”
Р Е Ш И:

2.1. ОПРЕДЕЛЯ за участие в VIII-та Международна конференция на Регулаторните съдебни органи на Балканския регион, за периода 5 - 8 май 2013 г. в гр. Рим, Италия, както следва: 
- Магдалена Лазарова – член на Висшия съдебен съвет
- Димитър Узунов  – член на Висшия съдебен съвет

2.2. На основание § 4 от Преходните и заключителни разпоредби от Наредбата за служебните командировки и специализации в чужбина ПРЕДЛАГА на Висшия съдебен съвет да командирова Гергана Алякова - преводач английски-български.
	2.3. Пътните разходи, разходите за настаняване, дневните и медицинските застраховки на членовете на ВСС са за сметка на Висшия съдебен съвет.
	2.4. Пътните разходи, разходите за настаняване, дневните, медицинската застраховка и хонорарът на преводача са за сметка на Висшия съдебен съвет.
2.5. Пътуването ще се извърши със самолет.
2.6. ИЗПРАЩА ПРЕПИСКАТА на комисия „Бюджет и финанси”, за сведение и по компетентност.

3. ОТНОСНО: Командироване на представители на съдебната власт за участие в 44-та среща на лицата за контакт на Европейската съдебна мрежа по граждански и търговски дела, която ще се проведе на 29 и 30 април 2012 г., в гр. Брюксел, Белгия.   
		
КОМИСИЯ „МЕЖДУНАРОДНА ДЕЙНОСТ”
Р Е Ш И:          

3.1. Предлага на Висшия съдебен съвет да командирова за участие в 44-та среща на лицата за контакт на Европейската съдебна мрежа по граждански и търговски дела, за периода 28 април - 01 май 2013 г. в гр. Брюксел, Белгия: 
- Вероника Петрова Николова – съдия в Апелативен съд - гр. София и национално лице за контакт на Европейската съдебна мрежа по граждански и търговски дела;   
- Богдана Николова Желявска – заместник - председател на Софийски градски съд и член на Националната съдебна мрежа;
- Юлиана Колева - член на Висшия съдебен съвет;
3.2. Предлага на Висшия съдебен съвет да възложи на Главния секретар на ВСС да командирова Мирослава Чавдарова Чирпъкова - системен администратор, дирекция „Информационни системи”, АВСС, за участие в 44-та среща на лицата за контакт на Европейската съдебна мрежа по граждански и търговски дела, за периода 28 април - 01 май 2013 г. в гр. Брюксел, Белгия. 
3.3. Пътните разходи и разходите за нощувки на 28 и 29 април 2013 г. за Вероника Николова, Богдана Желявска и Мирослава Чирпъкова и на 29 април 2013 г. за Юлиана Колева са за сметка на  Европейската Комисия, като пътуването ще се извърши със самолет.
3.4. Разходите за нощувки на 30 април 2013 г. за Вероника Николова, Богдана Желявска и Мирослава Чирпъкова и на 2013 г. и на 28 и 30 за Юлиана Колева, дневни и медицинска застраховка са за сметка на Висшия съдебен съвет.
3.5. Определя квартирни пари за нощувка на Вероника Николова, Богдана Желявска и Мирослава Чирпъкова на 30 април 2013 г. по фактически размер.

Забележка: Съгласно чл. 1 на Раздел 2 от Приложение № 1 към чл. 11, ал. 2 и чл. 16 на Наредбата за служебните командировки и специализации в чужбина, членовете на Висшия съдебен съвет са сред лицата, на които се изплащат квартирни пари по фактически размер.
	
3.6. ИЗПРАЩА ПРЕПИСКАТА на комисия „Бюджет и финанси” на ВСС за сведение и по компетентност.

4. ОТНОСНО: Постъпило заявление от главния секретар на ВСС – Славка Каменова, относно невъзможността й да вземе участие в работното посещение на представители на Висшия съдебен съвет по покана на Върховния съвет на съдиите и прокурорите на Турция, в периода 5-9 май 2013 г. в Анкара и Истанбул, Турция, поради неотложни лични ангажименти.

КОМИСИЯ „МЕЖДУНАРОДНА ДЕЙНОСТ”
Р Е Ш И:

4.1. ПРИЕМА ЗА СВЕДЕНИЕ заявлението от главния секретар на ВСС, Славка Каменова, относно невъзможността й да вземе участие в работното посещение на представители на Висшия съдебен съвет по покана на Върховния съвет на съдиите и прокурорите на Турция, в периода 5-9 май 2013 г., в Анкара и Истанбул, Турция, поради неотложни лични ангажименти;
4.2. ИЗМЕНЯ протокол № 8/06.03.2013 г., като определя за участие в работното посещение на представители на Висшия съдебен съвет по покана на Върховния съвет на съдиите и прокурорите на Турция, което ще се проведе в периода 5 -9 май 2013 г., в Анкара и Истанбул, Турция, Камен Ситнилски – член на ВСС на мястото на Славка Каменова - главен секретар на ВСС.
4.3. Останалите условия, свързани с командировката остават непроменени.
4.4. С ОГЛЕД ПРОМЕНЕНИТЕ УСЛОВИЯ, ИЗПРАЩА преписката на комисия „Бюджет и финанси", за сведение и по компетентност.

5. ОТНОСНО: Покана за участие в конференция на тема „ОПАК в подкрепа на електронното управление - пътят към модерната администрация”, която ще се проведе на 30 април 2013 г., в „Гранд Хотел София”.   
		
КОМИСИЯ „МЕЖДУНАРОДНА ДЕЙНОСТ”
Р Е Ш И:     
     
5.1.  Определя за участие в конференция на тема „ОПАК в подкрепа на електронното управление - пътят към модерната администрация”, която ще се проведе на 30 април 2013 г., в „Гранд Хотел София”:   
- Румен Георгиев – член на Висшия съдебен съвет 
- Христина Тодорова – директор на дирекция „Международна дейност” на ВСС
- Мартин Величков – младши експерт-юрисконсулт в дирекция „Международна дейност”
5.2. Възлага на дирекция „Международна дейност” на ВСС да изготви презентация на проект „Ефективност, отчетност и координация в съдебната система” по предоставен от Управляващия орган на ОПАК образец.

6. ОТНОСНО: Писмо, получено по електронна поща и съдържащо покана за участие в конференция на тема: „Прилагане на законодателството за държавните помощи в националните съдилища”, която ще се проведе на 4 юли 2013 г. в Университета в Лайден, Нидерландия.
	
КОМИСИЯ „МЕЖДУНАРОДНА ДЕЙНОСТ”
Р Е Ш И:

	6.1. ПРИЕМА ЗА СВЕДЕНИЕ предоставената информация.
	6.2. ВЪЗЛАГА на дирекция „Международна дейност” да публикува съобщение на страницата на ВСС до всички заинтересовани лица.

7. ОТНОСНО: Въпросник за настоящото състояние на независимостта и отчетността на съдебните системи в Европа изпратен по електронна поща от Европейската мрежа на съдебните съвети 

КОМИСИЯ „МЕЖДУНАРОДНА ДЕЙНОСТ”
Р Е Ш И:

7.1. ВЪЗЛАГА на дирекция „Международна дейност” да събере необходимата информация, да изготви отговори на въпросите, да ги преведе на английски език и да ги изпрати по електронна поща на Секретариата на Европейската мрежа на съдебните съветти в указания срок – 19.04.2013 г. 

8. ОТНОСНО: Писма от Иван Маринов, главен секретар при Администрацията на главния прокурор, във връзка с командироване в чужбина на представители на Прокуратурата на Република България

КОМИСИЯ „МЕЖДУНАРОДНА ДЕЙНОСТ”
Р Е Ш И:

	8.1. ПРИЕМА ЗА СВЕДЕНИЕ  писмата от Иван Маринов, главен секретар при Администрацията на главния прокурор, във връзка с командироване в чужбина на представители на Прокуратурата на Република България. 
	8.2. ВЪЗЛАГА на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно правно сътрудничество” на ВСС.

9. ОТНОСНО: Писмо от Министерство на правосъдието за предоставяне на информация от държавите-членки по Регламент /ЕС/ № 267/2012 относно санкциите от ЕС по отношение на Иран.

КОМИСИЯ „МЕЖДУНАРОДНА ДЕЙНОСТ”
Р Е Ш И:

9.1. ОДОБРЯВА подготвения проект на писмо до председателите на апелативните съдилища, с което се изисква предоставяне на информация за периода 1 януари - 31 март 2013 г. по поставените въпроси от Министерство на правосъдието, в срок до 17 април 2013 г.

10. ОТНОСНО: Проект на Комуникационна политика на Висшия съдебен съвет, представен от Комисия „Публична комуникация”, с молба за становище до 12.04.2013 г. /отложено от 03.04.2013 г./

КОМИСИЯ „МЕЖДУНАРОДНА ДЕЙНОСТ”
Р Е Ш И:

10.1. ОДОБРЯВА проекта на Комуникационсна политика на Висшия съдебен съвет.
10.2. Мотивите на настоящото решение да бъдат предоставени на комисия „Публична комуникация” за сведение.

11. ОТНОСНО: Информация относно системата за инспекции в съдебната система на Албания и Програма за посещението на делегацията на Висшия съвет по правосъдие на Албания в София, в периода 15-18 април 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:

11.1. Информацията относно системата за инспекции в съдебната система на Албания и Програма за посещението на делегацията на Висшия съвет по правосъдие на Албания в София, в периода 15-18 април 2013 г. да се разгледат на съвместното заседание на Комисии „Международна дейност” и „Публична комуникация”, което ще се проведе на 12 април 2013 г. от 11.00 часа.

12. ОТНОСНО: Проект  на съвместна декларация на Върховния съвет на магистратурата на Румъния и Висшия съдебен съвет на Република България относно взаимна подкрепа за постигане на целите предвидени от Механизма за сътрудничество и проверка.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

12.1. Проектът на съвместната декларация на Върховния съвет на магистратурата на Румъния и Висшия съдебен съвет на Република България относно взаимна подкрепа за постигане на целите предвидени от Механизма за сътрудничество и проверка да се разгледа на съвместното заседание на Комисии „Международна дейност” и „Публична комуникация”, което ще се проведе на 12 април 2013 г. от 11.00 часа.

13. ОТНОСНО: Предложение за командироване на Вероника Николова – съдия в Апелативен съд – София за участие в заседание на експертна група за приложението на Регламент №1346/2000 на Съвета от 29 май 2000 г. относно производството по несъстоятелност, което ще се състои на 24 и 25 април 2013 г., в гр. Брюксел, Белгия.

КОМИСИЯ „МЕЖДУНАРОДНА ДЕЙНОСТ”
Р Е Ш И:

13.1. ПРЕДЛАГА на Висшия съдебен съвет да командирова Вероника Николова – съдия в Апелативен съд – София, за участие в заседание на експертна група за приложението на Регламент №1346/2000 на Съвета от 29 май 2000 г. относно производството по несъстоятелност, което ще се състои на 24 и 25 април 2013 г., в гр. Брюксел , Белгия, за периода 23 - 26 април 2013 г.
13.2. РАЗХОДИТЕ за пътни, нощувки, дневни и медицинска застраховка са за сметка на Висшия съдебен съвет, като пътуването ще се извърши със самолет.
13.3. ИЗПРАЩА ПРЕПИСКАТА на комисия „Бюджет и финанси”, за сведение и по компетентност.

ЗА ПРЕДСЕДАТЕЛ 
НА КОМИСИЯТА:        /п/
					     	  МАРИЯ КУЗМАНОВА